કલેક્ટરે વધુમાં જણાવ્યું હતું કે, સરકારી અભિયાનોમાં લોકસહયોગ જોડાય તે માટે અધિકારીઓ દ્વારા સંકલન થવું જોઇએ, જિલ્લામાં થતા કામોમાં ગુણવત્તા અને સમય મર્યાદા સાચવવા ખાસ સુચન કર્યું હતું. સ્વચ્છતા અભિયાન, પ્લાસ્ટીક વેસ્ટ પર નિયંત્રણ, વરસાદી પાણીનો નિકાલ, પીવાના પાણીની પાઇપ લાઇનનું નિયમિત પણે ચેકીંગ, પાણીજન્ય રોગો સહિત વિવિધ રોગચાળા પર અંકુશ રાખવા સહિત વિવિધ સૂચનો કર્યાં હતાં. બેઠકમાં જિ.પં. પ્રમુખ શીલાબેન પટેલ, ધારાસભ્ય કરશનભાઇ સોલંકી સહિત પદાધિકારીઓ અને ડીડીઓ એમ.વાય.દક્ષિણી સહિત અધિકારીઓ હાજર રહ્યા હતા.